kardosdrur/scandi-wiki huggingface dataset:
Neuburg an der Donau

Neuburg an der Donau (eller: Neuburg a.d. Donau) er administrationsby (Große Kreisstadt) i landkreis Neuburg-Schrobenhausen i regierungsbezirk Oberbayern, i den tyske delstat Bayern.

Geografi 
Neuburg ligger nordøst for Augsburg og vest for Ingolstadt ved floden Donau, der her deler sig og danner en beboet ø med navnet Leopoldineninsel. Nord for Neuburg ligger Naturschutzgebiet Finkenstein.

Til kommunen Neuburg a.d. Donau hører landsbyerne Altmannstetten, Bergen, Bittenbrunn, Bruck, Feldkirchen, Gietlhausen, Gnadenhof, Grünau, Hardt, Heinrichsheim, Herrenwörth, Hessellohe, Joshofen, Laisacker, Marienheim, Maxweiler, Neuzell, Ried, Rödenhof, Rohrenfeld, Sehensand og
Zell.

Eksterne henvisninger 

 Offizielle Homepage der Stadt Neuburg an der Donau
Arbejdsfordeling

Arbejdsfordeling betegner en ordning, hvor en virksomhed nedsætter medarbejdernes overenskomstbestemte arbejdstid i en tidsbegrænset periode for at undgå afskedigelser.  

Arbejdsfordeling anvendes i tilfælde, hvor virksomheden er ramt af manglende opgaver. Ordningen kan omfatte hele virksomheden, en afdeling eller en produktionsenhed. Som udgangspunkt kan perioden, hvor medarbejderne er på arbejdsfordeling højest vare 13 uger.

Lønmodtagere, der er medlem af en a-kasse, har mulighed for at få supplerende dagpenge for de dage, hvor de ikke arbejder, såfremt visse betingelser opfyldes.

Eksterne henvisninger/kilder 
Beskæftigelsesministeriets hjemmeside om arbejdsfordeling 

Arbejdsmarkedet
Victor Pürschel

Victor August Alexander Pürschel (født 28. august 1877 i København, død 13. januar 1963 sammesteds) var en dansk jurist og politiker. 

Pürschel var landsdommer ved Vestre Landsret i Viborg fra 1919 og ved Østre Landsret i København fra 1924 til 1929. Han blev derefter generalauditør, hvilket han var til 1945. I 1920 blev han valgt til Folketinget for Det Konservative Folkeparti og var 1922-1928 partiets gruppeformand. En overgang var han også næstformand for partiet. 

Han forlod i 1938 Det Konservative Folkeparti. Årsagen var utilfredshed med grundlovsforliget. Han dannede partiet Nationalt Samvirke, der var langt fra at nå over spærregrænsen ved folketingsvalget samme år. Senere er det kommet frem, at partiet blev støttet økonomisk af A.P. Møller.

Pürchsel blev derefter leder af partiet Dansk Folkeparti, der blev dannet i marts 1941 af udbrydere fra Det Konservative Folkeparti, Danmarks Retsforbund og Socialdemokratiet samt et medlem fra Danmarks Nationalsocialistiske Arbejderparti. Partiet fik anstrøg af nazisme og antisemitisme. Allerede senere samme år forlod Pürschel partiet på grund af dette anstrøg.

Pürschel blev Ridder af Dannebrogordenen 1919, Dannebrogsmand 1929, Kommandør af 2. grad 1933 og af 1. grad 1937.

Han er begravet på Sorgenfri Kirkegård.

Bibliografi 
 Ord til rolig Eftertanke (1942)
 Ret kurs (1957)

Referencer 

Landsdommere fra Danmark
Tidligere folketingsmedlemmer fra Det Konservative Folkeparti
Folketingsmedlemmer i 1920'erne
Folketingsmedlemmer i 1930'erne
Auditører fra Danmark
Personer fra København
Kommandører af 1. grad af Dannebrog
Personer i Dansk Biografisk Leksikon
Personer i Kraks Blå Bog (afdøde)
Faglitterære forfattere fra Danmark
Dansksprogede forfattere fra Danmark
Aresing

Aresing er en kommune i landkreis Neuburg-Schrobenhausen i regierungsbezirk Oberbayern, i den tyske delstat Bayern.

Geografi 
Aresing ligger i Planungsregion Ingolstadt fire kilometer syd for Schrobenhausen.
 
Ud over Aresing ligger i kommunen landsbyerne Autenzell, Gütersberg, Hengthal, Neuhof, Niederdorf, Oberlauterbach, Oberweilenbach, Rettenbach og Unterweilenbach.

Eksterne henvisninger
Berg im Gau

Berg im Gau er en kommune i landkreis Neuburg-Schrobenhausen i regierungsbezirk Oberbayern, i den tyske delstat Bayern. Den er en del af Verwaltungsgemeinschaft Schrobenhausen.

Geografi 
Berg im Gau ligger i Planungsregion Ingolstadt midt i Donaumoos mellem Neuburg og Schrobenhausen.

Ud over Berg im Gau, ligger i kommunen bebyggelserne Alteneich, Dettenhofen, Dirschhofen, Eppertshofen, Lampertshofen, Oberarnbach og Siefhofen.

Eksterne henvisninger
Forældreansvarsloven

Forældreansvarsloven er en dansk lov, der trådte i kraft 1. oktober 2007. 

Loven handler om forældres ansvar for deres børn og fastslår bl.a., at fælles forældremyndighed er udgangspunktet, samt at børn skal inddrages i sager om forældremyndighed. Loven giver den af forældrene, der ikke måtte have del i forældremyndigheden, ret til at blive orienteret om barnets forhold. 

Nogle interesseorganisationer hævder, at loven vejer fraskilte forældres ret til samvær højere end barnets ret til en tryg barndom. Andre mener, at loven netop tilgodeser barnets ret til samvær med begge forældre, også hvis den ene skulle forsøge at blokere for samværet.

Eksterne henvisninger
 Forældreansvarsloven på Retsinformation 

Danmarks love
Sløsserup

Sløsserup er en lille landsby i Toreby Sogn på Sydøstlolland. Stedet omtales første gang i 1423 på skrift. Navnets efterled ”rup” er en omdannelse af ordet ”torp”, der betyder udflyttersted. Normalt har disse byer et mandsnavn som første led efter den person, der foretog brydningen af nyt land, men ordet Sløsse- er ikke et mandsnavn. Det har muligvis forbindelse til landsbyen Sløsse i Vester Ulslev Sogn, ca. 10 km. mod vest. Byer med torp-navne menes at være opstået mellem ca. 850 og 1200.

Egnen var tidliger meget skovrig, og der er stadig store strækninger med skov tæt på landsbyen.

Administrativt/kirkeligt tilhørsforhold

Tidligere 
Musse Herred, Ålholm Len, Ålholm Amt, Maribo Amt, Storstrøms Amt, Toreby Sognekommune, Nykøbing Falster Kommune
Fyens Stift

Nuværende 
Region Sjælland, Guldborgsund Kommune
Lolland-Falsters Stift, Lolland Østre Provsti, Toreby Sogn

Galleri

Eksterne henvisninger 

Trap Danmark (1955)
Maribo Amts stednavne (1954)

Lokaliteter på Lolland
Lokaliteter i Guldborgsund Kommune
Forældremyndighed

Forældremyndighed betegner forældres pligt til at drage omsorg for deres barn, herunder at træffe beslutninger om barnets forhold ud fra dets interesse og behov. Alle børn og unge under 18 år er underlagt forældremyndighed, med mindre der er indgået ægteskab. Reglerne om forældremyndighed har siden 2007 været reguleret i Forældreansvarsloven og administreres af Statsforvaltningerne. 

Hovedreglen er ifølge Forældreansvarsloven at et forældrepar har fælles forældremyndighed. Alternativt er det moderen, der har forældremyndigheden. 

Jura
Familie
Hans Jørgen Garde

Hans Jørgen Garde (22. januar 1939 – 3. august 1996) var en dansk admiral og forsvarschef.

Garde blev student fra Aarhus Katedralskole i 1957.
Garde blev søløjtnant i Søværnet i 1961 og gjorde efterfølgende både tjeneste på søen og på land. Han underviste på Aarhus Universitet og Københavns Universitet og gennemførte stabskurser i England og USA. Som den første udlænding modtog han guldmedaljen fra United States Naval Institute for en prisopgave.

Hans Jørgen Garde var chef for Søværnets Operative Kommando 1988-1989 og chef for Forsvarsstaben 1989-1995. 1. april 1996 blev han udnævnt til forsvarschef, men nåede kun fire måneder på posten. Han, hustruen Anna Garde og syv andre ombordværende omkom, da det Gulfstream III-fly, de var om bord på styrtede ind i et fjeld under indflyvningen til Vágar Lufthavn på Færøerne.

Garde og hustru er bisat på Holmens Kirkegård i København. Christian Hvidt overtog rollen som forsvarschef efter Garde.

Referencer

Eksterne henvisninger 
 <
  s. 285.

Admiraler fra Danmark
Danskere i 1900-tallet
Kommandører af 1. grad af Dannebrog
Omkomne ved flyulykker
Personer i Kraks Blå Bog (afdøde)
Forsvarschefer fra Danmark
Pelle Sadolin

Pelle Sadolin (født 27. november 1929 død 8. december 2016) var en dansk erhvervsleder.

Pelle Sadolin, der var søn af tegneren Ebbe Sadolin og maleren Mana Sadolin, blev cand.polit. fra Københavns Universitet i 1956 og ejendomsmægler i 1987.

Han var økonomichef i Rex Rotary International fra 1957 til 1960. 1960-1965 var han direktør for Teknisk Forlag og var fra 1965 til 1968 importør hos Lars Foss. Han etablerede i 1968 konsulent- og mæglerfirmaet Rossen & Sadolin, senere Sadolin & Albæk. Fra 1997 var han tilknyttet virksomheden på konsulentbasis.

Pelle Sadolin var aktiv i kulturlivet; i 1971 medstifter af og senere bestyrelsesformand for Bristol Teatret. Senere kom han i bestyrelsen for Betty Nansen Teatret og var bestyrelsesformand til 1992. Han var sammen med Morten Grunwald en af hovedkræfterne bag Østre Gasværk Teater i 1976 og var formand for bestyrelsen for teatret 1983-1999. Siden 1999 var han lægdommer ved boligretten i København og bestyrelsesmedlem i Nørrebros Teater.

Fra 1955 til 1969 var han gift med skuespilleren Birgit Sadolin.

Bibliografi 
 Erindringer fra kulissen (2004)

Referencer 

Erhvervsfolk fra Danmark
Ejendomsmæglere fra Danmark
Kulturbrauerei

Kulturbrauerei er et stort bygningskompleks beliggende på Schönhauser Allee i bydelen Prenzlauer Berg i Berlin, som anvendes til kulturelle formål. 

De 25.000 m² store bygninger rummede oprindeligt et bryggeri og har siden 1974 været fredet grundet den særlige arkitektur. Det er en af de få velbevarede industribygninger i Berlin fra slutningen af det 19. århundrede. Bygningerne rummer bl.a. biografer, teater, diskoteker og udstillingslokaler.

Eksterne henvisninger 

 Kulturbrauereis hjemmeside

Kultur i Berlin
Bygninger, konstruktioner og anlæg i Berlin
Hackesche Höfe

Hackesche Höfe er et kompleks af 8 sammenhængende indre baggårde, der er beliggende i Spandauer Vorstadt ved Hackescher Markt i bydelen Mitte i Berlin, Tyskland. I alt strækker gårdene sig over et areal på 9.200 m². 

Kvarteret omkring Hackesche Höfe er i løbet af de seneste år blevet et meget trendy område i Berlin med en række små butikker, restauranter og gallerier. Det er anlagt i 1906 og er udført i jugendstil. Siden 1977 har området været fredet, og i 1997 blev en omfattende renovering af området afsluttet.

Se også
Hackescher Markt

Eksterne henvisninger
 Hackeschen Höfe Berlin

Bygninger, konstruktioner og anlæg i Berlin
Mindesmærke for Europas myrdede jøder

Mindesmærke for Europas myrdede jøder (Tysk: Denkmal für die ermordeten Juden Europas eller Holocaust-Mahnmal) er et mindesmærke, som er beliggende tæt ved Brandenburger Tor i det centrale Berlin, Tyskland. Det blev opført 2003-2005 efter tegninger af arkitekten Peter Eisenman til minde om de jøder, der blev dræbt under holocaust. 

Mindesmærket består af 2.711 steler, støbt i jernbeton i varierende højder. Mellem kasserne er der 0,95 m brede gange. I alt strækker mindesmærket sig over 19.000 m². I tilknytning til det findes en underjordisk udstilling (Ort der Information), som bl.a. dokumenterer udvalgte jødiske familiers skæbne. 

Mindesmærket samt udstillingslokalerne har anslået kostet 28 mio. euro.

Stiftung Denkmal, en statsfinansieret selvejende institution, har ansvar for den daglige drift. Den udgiver bøger, udarbejder vandreudstillinger og tilbyder offentlige rundvisninger på mange sprog, bl.a. på dansk.

Eksterne henvisninger 

 Memorial to the Murdered Jews of Europe
 Stiftung Denkmal (tysk, engelsk)

Bygninger, konstruktioner og anlæg i Berlin
Holocaust
Monumenter i Tyskland
Denkmal für die im Nationalsozialismus verfolgten Homosexuellen

Denkmal für die im Nationalsozialismus verfolgten Homosexuellen (dansk: Mindesmærke for de under nationalsocialismen forfulgte homoseksuelle) er et mindesmærke for de homoseksuelle, der blev forfulgt under Nazi-Tyskland. Det er beliggende i udkanten af Tiergarten i Berlin, Tyskland og blev indviet 27. maj 2008.

Mindesmærket er designet af den danske kunstner Michael Elmgreen og norske Ingar Dragset (kendt som kunstnerduoen Elmgreen & Dragset). Det består af en betonkubus med et vindue, hvori man kan se en kortfilm med to mænd, der kysser. Tæt ved mindesmærket er et skilt, hvor man kan læse om de forfølgelser, som de homoseksuelle blev udsat for, dels under nazismen, dels som følge af paragraf 175 i den tyske straffelov, der først blev fjernet endeligt efter Tysklands samling i 1994.

Eksterne henvisninger 

 Mindesmærkets officielle hjemmeside 

Bygninger, konstruktioner og anlæg i Berlin
Kultur i Berlin
Titandioxid

Titandioxid () er et naturligt forekommende mineral, der findes i tre former: rutil (mest udbredt), anatas og brookit. Rutil har et højt brydningsindeks og bruges derfor i hvidt farvepigment, bl.a. i lud. Som farvepigment markedsføres det under navnet titanhvidt. Titandioxid har været brugt til levnedsmiddelfarve og i slik, kosmetik og medicin (E171),  men det blev forbudt via en EU forordning  fra starten af 2022, pga. frygt for at det er kræftfremkaldende og muligvis påvirker DNA.
Titanhvidt er et godt dækkende hvidt pigment, der ikke påvirkes af sollys eller af luften. Det kan bruges i alle maleteknikker. Det leveres sommetider blandet med zinkhvidt og bariumsulfat. Farvestoffet har været produceret siden 1919.

Selvom Titandioxid i 1934 blev anset for ugiftig, er titandioxid i dag mistænkt for forskellige sundhedsmæssige skader.
 .

Kilder 

Oxider
Farvestoffer
Maleri
Uorganisk kemi
Farvestoffer i fødevarer
Dom DeLuise

Dominick "Dom" DeLuise (1. august 1933 – 4. maj 2009) var en amerikansk skuespiller, filminstruktør og forfatter. Han var formodentlig mest kendt fra sin medvirken i en række af Mel Brooks' film fra 1970'erne og 1980'erne, bl.a. Sheriffen skyder på det hele og Silent Movie.

Dom DeLuise stammede fra New York og var af italiensk-amerikansk afstamning. Nogle af sine første roller fik han i tv-serier i begyndelsen af 1960'erne, herunder i Dean Martin-shows som mislykket tryllekunstner. Han fik også en række roller, først og fremmest af komisk natur, i spillefilm, og udover samarbejdet med Mel Brooks indspillede han en række film sammen med Burt Reynolds, blandt andet Ud og køre med de skøre-filmene og Byens bedste horehus. Han kunne endvidere opleves på scenen, heriblandt i operetten Flagermusen på The Metropolitan Opera i New York.

Han var endvidere en ivrig amatørkok og forfatter af flere kogebøger samt børnebøger. Han var gift med skuespilleren Carol Arthur, med hvem han fik tre sønner, der alle er fulgt i forældrenes fodspor som skuespillere. En af dem er David DeLuise fra Disney Channel serien Magi på Waverly Place, hvor han spiller faren Jerry.

Eksterne henvisninger 

 

Skuespillere fra New York
Personer fra New York City
Odin (panserskib)

Odin var et dansk panserskib, og var lige som forgængerne Rolf Krake, Lindormen og Gorm klassificeret som panserbatteri. I 1885 ændrede man betegnelserne, så skibe på over 2.400 tons, herunder Odin, blev betegnet som "panserskibe". De tre nævnte forudgående skibe fortsatte som "panserbatterier". Marinen stavede det i øvrigt som "pandser" frem til 1895. Marinen ønskede et skib med fire kraftige kanoner – i stedet for to i de foregående skibe – men i stedet for et skib med tårn for og agter, endte man, blandt andet af økonomiske grunde med et skib, hvor kanonerne var samlet i en central kasemat. Navnet Odin henviser til den nordiske gud.

Tjeneste 

Odin var jævnligt udrustet i de årlige eskadrer. I løbet af 1890'erne stod det imidlertid klart, at skibet var ved at være forældet. På den tid var det svært at få midler til nye panserskibe, mens det gik lettere med at få bevilget penge til ombygninger/reparationer. Marinen valgte derfor at få ombygget Odin. Kanonerne blev ændret fra forladere til bagladere med højere skudhastighed, og hjørnerne på kasematten blev ændret, så der blev et større skudfelt. De nye kanoner betød, at besætningen kunne reduceres, men det ændrede ikke på, at maskineri og panser var forældet. I 1909 blev Odin omklassificeret til "defensionsskib", beregnet til forsvaret af København, og i 1912 blev skibet solgt.

Litteratur 
 R. Steen Steensen, Vore panserskibe, (Marinehistorisk Selskab, 1968)

Se også 
 Andre skibe med navnet Odin.

Panserskibe fra Danmark
Nathalie Dechy

Nathalie Dechy (født 21. februar 1979 i Les Abymes, Guadeloupe) er en professionel tennisspiller fra Frankrig.

Hun har vundet tre grand slamtitler i double, nemlig US Open 2006 sammen med Vera Zvonareva, French Open 2007 mixed double sammen med Andy Ram og US Open 2007 sammen med Dinara Safina. Det længste, hun er nået i single, var da hun nåede semifinalerne i Australian Open 2005, hvor hun kun var to points fra finalen, men hun tabte til Lindsay Davenport.

Ved Wimbledon 2008 mødte hun verdens nummer 1 og regerende French Open-vinder. Hun tog det første sæt og havde endda nmatchbod i andet sæt, men endte med at tabe 6-7, 7-6, 10-8

Eksterne henvisninger 
 

Tennisspillere fra Frankrig
Tennisspillere ved sommer-OL 2000
Tennisspillere ved sommer-OL 2004
Vindere af French Open
Vindere af US Open (tennis)
Anne Keothavong

Anne Keothavong (født 16. september 1983 i Hackney, Storbritannien) er en professionel tennisspiller fra Storbritannien.

Eksterne henvisninger 

Tennisspillere fra Storbritannien
Marija Koryttseva

Marija Korittseva (; født 25. maj 1985 i Kijev, Sovjetunionen) er en tidligere professionel tennisspiller fra Ukraine.

Eksterne henvisninger 
 

Tennisspillere fra Ukraine
Tennisspillere ved sommer-OL 2008
Aravane Rezaï

Aravane Rezaï (født 14. marts 1987 i Saint-Étienne, Frankrig) er en professionel tennisspiller fra Frankrig med iranske forældre.

Eksterne henvisninger 

Tennisspillere fra Frankrig
Personer fra Saint-Étienne
Jaroslava Sjvedova

Jaroslava Vjatjeslavovna Sjvedova (russisk: Ярослава Вячеславовна Шведова; født 12. september 1987 i Moskva, Sovjetunionen) er en professionel tennisspiller fra Kasakhstan.

Eksterne henvisninger 
 

Deltagere ved sommer-OL 2012
Tennisspillere fra Kasakhstan
Roberta Vinci

Roberta Vinci (født 18. februar 1983 i Taranto, Italien) er en pensioneret professionel tennisspiller fra Italien.

Roberta Vinci blev i 2015 tabende finalist mod Flavia Pennetta med cifrene 7-6(4) 6-2 ved årets US Open, hvor hun i semifinalen besejrede Serena Williams.

Referencer

Eksterne henvisninger 
 

Tennisspillere fra Italien
Tennisspillere ved sommer-OL 2004
Tennisspillere ved sommer-OL 2008
Tennisspillere ved sommer-OL 2012
Tennisspillere ved sommer-OL 2016
Monica Niculescu

Monica Niculescu (født 25. september 1987 i Slatina, Rumænien) er en professionel tennisspiller fra Rumænien.

Eksterne henvisninger 

Tennisspillere fra Rumænien
Tennisspillere ved sommer-OL 2016
Tennisspillere ved sommer-OL 2020
Personer fra Slatina
Ayumi Morita

Ayumi Morita (japansk: 森田あゆみ; født 11. marts 1990 i Ōta, Japan) er en professionel tennisspiller fra Japan. Ayumi Morita startede sin karriere i 2005.

21. februar 2011 opnåede Ayumi Morita sin højeste WTA single rangering på verdensranglisten som nummer 48.

Eksterne kilder/henvisninger 

 

Tennisspillere fra Japan
Deltagere ved sommer-OL 2008
Tathiana Garbin

Tathiana Garbin (født 30. juni 1977 i Mestre, Italien) er en professionel tennisspiller fra Italien.

Eksterne henvisninger 

Tennisspillere fra Italien
Deltagere for Italien ved sommer-OL 2004
Vania King

Vania King (traditionel kinesisk: 金久慈; født 3. februar 1989 i Monterey Park, California, USA) er en professionel tennisspiller fra USA af taiwanesisk afstamning. Hendes forældre flyttede til USA i 1982.

Eksterne henvisninger 

Personer fra Californien
Tennisspillere fra USA
Mariana Duque Mariño

Mariana Duque Mariño (født 12. august 1989 i Bogotá, Colombia) er en professionel tennisspiller fra Colombia.

Eksterne henvisninger 

Tennisspillere fra Colombia
Personer fra Bogotá
Pergamonaltret

Pergamonaltret var et meget stort alter, der blev opført af Eumenes 2. af Pergamon i det 2. århundrede f. Kr. på et bjerg i Anatolien ved byen Pergamon.

Altret var 35,64 meter bredt og 33,40 meter dybt.

Antikkens græske arkitektur
Quinton Fortune

Quinton Fortune (født 21. maj 1977 i Cape Town, Sydafrika) er en tidligere sydafrikansk fodboldspiller, der har repræsenteret et stort antal af europæiske klubber som blandt andet: Manchester United, Atletico Madrid og Bolton Wanderers.

Fortune nåede i sin tid som landsholdsspiller (1996-2005) at spille 46 kampe og score 2 mål for det sydafrikanske landshold, hvor han blandt andet har spillet til VM i 1998 og i 2002. Han spiller i øjeblikket for AFC Tubize.

Eksterne henvisninger 

 Information om Quinton Fortunes karriere  på Soccerbase.com 

Fodboldspillere fra Sydafrika
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Fodboldspillere fra Atlético Madrid
Fodboldspillere fra Bolton Wanderers F.C.
Fodboldspillere fra Brescia Calcio
Fodboldspillere fra AFC Tubize
Fodboldspillere fra Manchester United F.C.
Fodboldspillere fra RCD Mallorca
Fodboldspillere fra Doncaster Rovers F.C.
Personer fra Cape Town
Jonathan Freedland

Jonathan Saul Freedland (født: 25. februar 1967) er en britisk journalist og forfatter, som i sit forfatterskab skriver under pseudonymet Sam Bourne.

Freedland er uddannet ved University College School, en uafhængig skole for drenge, beliggende i Hampstead, London samt ved Wadham College på Oxford Universitet, England.

For nuværende, 2009, skriver Freedland for blandt andet for den britiske avis The Guardian og har en månedlig artikel i tidsskriftet Jewish Chronicle.

Freedland har tidligere været tilknyttet de britiske aviser The Daily Mirror og London Evening Standard

Bibliografi 
 Jacob's Gift: A Journey into the Heart of Belonging (Hamish Hamilton, 2005), 
 Bring Home the Revolution: The Case for a British Republic (Fourth Estate, 1998) 
 The Righteous Men (HarperCollins, 2006) , oversat til dansk under titlen De retfærdige mænd.
 The Last Testament, published elsewhere as The Jerusalem Secret (HarperCollins, 2007) , oversat til dansk under titlen Det sidste testamente.
 The Final Reckoning (HarperCollins, 2008) , oversat til dansk under titlen Dommens dag.
 The Chosen One (HarperCollins, 2010) , oversat til dansk under titlen Den udvalgte.

Ekstern henvisning 
 Freedlands hjemmeside (engelsk) 

Faglitterære forfattere fra England
Journalister fra Storbritannien
Faglitterære forfattere fra Storbritannien
Briter i 1900-tallet
Briter i 2000-tallet